উইকিলিকস
উইকিলিকস(ইংরেজি: "WikiLeaks") একটি আন্তর্জাতিক অলাভজনক প্রচার মাধ্যম সংস্থা যা দোষ্প্রাপ্য দলিল অপ্রকাশিত সূত্র ও মাধ্যম থেকে প্রকাশ করে। ২০০৬ সালে এটির ওয়েবসাইট দ্য সানশাইন প্রেস কর্তৃক তৈরী হয়ে অদ্যাবধি পরিচালিত হচ্ছে। পরিচালনার এক বৎসরের মধ্যেই সাইটটি দাবী করে যে তাদের ডাটাবেজে ১.২ মিলিয়নেরও বেশি ডকুমেন্টস বা দলিল রক্ষিত আছে এবং প্রতিদিনই তা বৃদ্ধি পাচ্ছে।.
মিডিয়াউইকি
মিডিয়াউইকি একটি ওয়েব ভিত্তিক উইকি সফটওয়ার যা উইকিমিডিয়া ফাউন্ডেশনের সকল প্রকল্পে ব্যবহৃত হয়। বিশ্বের জনপ্রিয় এবং বড় ওয়েব সাইটসহ উইকিয়ার সমস্ত সাইট এবং অন্যান্য উইকিগুলো মিডিয়াউইকি সফটওয়ার ব্যবহার করছে। মূলত এটি তৈরি করা হয়েছিল উন্মুক্ত বিশ্বকোষ উইকিপিডিয়ার জন্য, যা এখন বাণিজ্যিকসহ বিভিন্ন প্রতিষ্ঠানের আভ্যন্তরিন জ্ঞান ব্যবস্থাপনা ও কন্টেন্ট ম্যানেজমেন্টের কাজেও ব্যবহৃত হচ্ছে। প্রোগ্রামিং ভাষা পিএইচপি(PHP) ব্যবহার করে এটি রচনা করা হয়েছে।